11. marec 2025

Správa o trvalej udržateľnosti za rok 2024

**Henkel napreduje vo všetkých oblastiach stratégie trvalej udržateľnosti**

* **Ochrana klímy: zníženie emisií CO2 na tonu výroby o 64 % (východiskový rok: 2017)**
* **Obehové hospodárstvo: podiel recyklovaných plastov v obaloch spotrebných výrobkov vzrástol na 25 %**
* **Rovnosť príležitostí: v roku 2024 čerpalo rodičovskú dovolenku podstatne viac zamestnancov; podiel žien v riadiacich pozíciách sa zvýšil na 42 %**
* **Spravodlivé pracovné podmienky: zavedenie nového dodatočného hodnotenia na zabezpečenie životného minima na celom svete**
* **Riadenie: prvá správa o trvalej udržateľnosti, v ktorej sa uplatňujú všetky obsahové požiadavky *európskych štandardov vykazovania informácií o udržateľnosti* *(ESRS)***

Düsseldorf, Nemecko – Spoločnosť Henkel dnes zverejnila svoju správu o trvalej udržateľnosti za rok 2024. Spoločnosť dosiahla ďalší pokrok najmä v oblasti ochrany klímy a obehového hospodárstva, ako aj v sociálnych otázkach. Už v tomto roku spoločnosť Henkel dobrovoľne podáva správy v zmysle obsahových požiadaviek novej smernice *smernice* Európskej únie o *vykazovaní informácií o udržateľnosti podnikov (CSRD)* a *európskych štandardov vykazovania informácií o udržateľnosti (ESRS)*.

„Z hľadiska trvalej udržateľnosti sme v uplynulom roku dosiahli veľký pokrok a jednoznačné zlepšenie – a to všetkých oblastiach našej stratégie trvalej udržateľnosti,“ povedal Carsten Knobel, výkonný riaditeľ (CEO) spoločnosti Henkel. „Aj v náročných časoch si stojíme za našimi základnými hodnotami: prostredníctvom našich výrobkov a procesov, ako aj prínosom pre spoločnosť, sa usilujeme o udržateľnejšiu planétu. To sa odráža aj v našej cestovnej mape k dosiahnutiu nulových čistých emisií, ktorá predpokladá zníženie emisií skleníkových plynov o 90 % do roku 2045.“

„Som hrdá na pokrok, ktorý sme dosiahli v kľúčových iniciatívach v oblasti trvalej udržateľnosti,“ povedala Sylvie Nicol, výkonná viceprezidentka pre ľudské zdroje, infraštruktúru a udržateľnosť. „V roku 2024 sme napríklad zvýšili podiel recyklovaných plastov v obaloch našich spotrebných výrobkov na 25 %. A celosvetovo sme zaviedli rodovo neutrálnu rodičovskú dovolenku v trvaní najmenej osem týždňov s plnou náhradou mzdy – čo sa stretlo s mimoriadne pozitívnym ohlasom. Okrem toho sme implementovali prvú správu o trvalej udržateľnosti v súlade s obsahovými požiadavkami nových štandardov *ESRS*, čím sme dosiahli aj ďalšie zlepšenie našich interných procesov.“

**Nové ciele v oblasti ochrany klímy**

Do konca minulého roka sa spoločnosti Henkel **podarilo** **znížiť emisie CO2 na tonu výroby o 64 %** v porovnaní s východiskovým rokom 2017 a **zvýšiť podiel energie obstaranej z obnoviteľných zdrojov na 47 %**.

Spoločnosť Henkel minulý rok stanovila aj [**ciele v oblasti nulových čistých emisií**](https://www.henkel.com/press-and-media/press-releases-and-kits/2024-11-04-henkel-defines-net-zero-targets-1996448), ktoré zasahujú väčšiu časť hodnotového reťazca v porovnaní s predchádzajúcimi cieľmi. **Do roku 2045 Henkel plánuje znížiť emisie skleníkových plynov rozsahu 1, 2 a 3 v absolútnom vyjadrení o 90 %.** V rámci krátkodobých klimatických cieľov by spoločnosť Henkel chcela do roku 2030 znížiť emisie skleníkových plynov rozsahu 1 a 2 v absolútnom vyjadrení o 42 % a emisie skleníkových plynov rozsahu 3 v absolútnom vyjadrení o 30 % (v porovnaní s rokom 2021). Nové ciele potvrdila organizácia *Science Based Targets Initiative (SBTi)*, ktorá sa zaoberá zmenou klímy a podporuje spoločnosti pri stanovovaní cieľov v oblasti znižovania emisií skleníkových plynov tak, aby boli v súlade s Parížskou dohodou o zmene klímy.Do konca roka 2024 sa spoločnosti Henkel podarilo znížiť emisie skleníkových plynov rozsahu 1, 2 a 3 o 20 % (v porovnaní s rokom 2021).

V záujme ďalšej dekarbonizácie hodnotového reťazca a lepšieho zachytávania emisií CO2 v rámci dodávateľského reťazca (rozsah 3) spoločnosť Henkel v minulom roku urýchlila [**program angažovanosti pre svojich globálnych dodávateľov**](https://www.henkel.com/press-and-media/press-releases-and-kits/2024-04-08-henkel-launches-new-initiative-to-collaborate-with-suppliers-on-climate-action-1949908). Zhromažďuje údaje o emisiách a definuje konkrétne opatrenia v oblasti znižovania emisií.

**Riešenia v oblasti udržateľných obalov**

Spoločnosť Henkel ďalej **zvýšila podiel recyklovaných plastov v obaloch spotrebných výrobkov na 25 %**. Do konca tohto roka sa očakáva dosiahnutie méty 30 %.

Tento pokrok zvýrazňujú dva príklady: v rámci Európy spoločnosť Henkel zvýšila podiel recyklátu v obaloch tekutých pracích prostriedkov a prípravkov na starostlivosť o vlasy po použití spotrebiteľom na minimálne 50 %. Ide o značky, ako napr. Persil, Weißer Riese, Spee a Gliss. V Severnej Amerike spoločnosť predstavila nový obal na tekuté mydlo na ruky Dial, ktorý sa najnovšie vyrába zo 100 % recyklovaného plastu.

Zámerom spoločnosti Henkel je tiež navrhovať všetky spotrebiteľské obaly tak, aby sa dali recyklovať. Koncom roka 2024 tento podiel dosiahol 89 %.

Prostredníctvom inovácií v rámci obchodnej divízie Adhesive Technologies spoločnosť Henkel stanovuje nové štandardy pre udržateľnejšie obalové materiály. Napríklad nové tavné lepidlo značky Technomelt, ktoré sa okrem iného používa aj na balenie potravín, má minimálny podiel biologických surovín na úrovni 49 %. Zákazníci takisto ocenia výrazne nižšiu spotrebu energie pri aplikovaní tohto výrobku.

**Rovnosť príležitostí a spravodlivé pracovné podmienky**

Míľnikom v oblasti rozmanitosti a rovnosti je [**program rodovo neutrálnej rodičovskej dovolenky**](https://www.henkel.sk/tlac-a-media/tlacove-spravy-a-publikacie/2024-01-17-henkel-zavadza-pre-svojich-zamestnancov-na-celom-svete-platenu-rodicovsku-dovolenku-bez-ohladu-na-ich-pohlavie-1925416), ktorý spoločnosť zaviedla pre všetkých 47 000 zamestnancov na celom svete. Garantuje minimálne osem týždňov rodičovskej dovolenky s plnou náhradou mzdy a vzťahuje sa na všetky typy rodín vrátane adoptovaných detí resp. detí v pestúnskej starostlivosti, LGBTQ+ párov a rodín s jedným rodičom. Reakcie na túto ponuku boli veľmi pozitívne; **rodičovskú dovolenku si celosvetovo uplatnilo približne o 30 % viac zamestnancov** v porovnaní s predchádzajúcim rokom.

Okrem toho sa podarilo **zvýšiť podiel žien v riadiacich pozíciách na 42 %**.

V rámci svojho **záväzku k vytváraniu spravodlivých pracovných podmienok** spoločnosť Henkel zaviedla **dodatočné každoročné hodnotenie** s cieľom zabezpečiť, aby sa odmeňovanie jej zamestnancov na celom svete vždy konzistentne odvíjalo od miestnych referenčných hodnôt životného minima.

**Externé ocenenie výsledkov v oblasti trvalej udržateľnosti**

Pokrok spoločnosti Henkel v oblasti trvalej udržateľnosti opakovane oceňujú aj externé nezávislé ratingové agentúry. Medzi ne patrí aj agentúra EcoVadis, ktorá pôsobí v oblasti ESG, pričom spoločnosti Henkel udelila zlatú medailu. Henkel sa tak zaradila medzi päť percent najlepšie hodnotených spoločností. Okrem toho získala od agentúry *Morningstar Sustainalytics* ocenenie *Najlepšie hodnotená spoločnosť* (*Top-Rated Company*) za výsledky dosiahnuté v oblasti trvalej udržateľnosti. Ďalšie ocenenie dostala od spoločnosti *Corporate Knights* v rámci rebríčka 100 najudržateľnejších svetových spoločností „*2025 Global 100 Most Sustainable Corporations in the World*“. Spoločnosti Henkel udelil ocenenie „*Sustainable Future Award 2024*“ aj nemecký inštitút *F.A.Z. Institute* and *Cision Germany* za dlhoročné dôveryhodné informovanie o trvalej udržateľnosti.

O spoločnosti Henkel

Vďaka svojim značkám, inováciám a technológiám je spoločnosť Henkel svetovým lídrom na trhoch s priemyselným a spotrebným tovarom. Obchodná divízia Adhesive Technologies je globálnym lídrom na trhu so spojovacími a lepiacimi materiálmi, tmelmi a funkčnými nátermi. Obchodná divízia Consumer Brands sa drží na popredných miestach na mnohých svetových trhoch predovšetkým v segmentoch vlasovej kozmetiky a pracích a čistiacich prostriedkov pre domácnosť. Medzi tri najsilnejšie značky spoločnosti patria Loctite, Persil a Schwarzkopf. Vo finančnom roku 2024 vykázala spoločnosť Henkel obrat vo výške viac než 21,6 mld. eur a upravený prevádzkový zisk približne vo výške 3,1 mld. eur. Prioritné akcie spoločnosti Henkel sú kótované na nemeckom akciovom indexe DAX. Udržateľnosť už dlhodobo patrí medzi tradičné priority spoločnosti Henkel, pričom na plnenie konkrétnych cieľov má spoločnosť vypracovanú jasnú stratégiu dlhodobej udržateľnosti. Spoločnosť Henkel bola založená v roku 1876 a dnes celosvetovo zamestnáva približne 48 000 zamestnancov, ktorých spája silná firemná kultúra, spoločné hodnoty a spoločné poslanie: „Pioneers at heart for the good of generations“. Viac informácií nájdete na stránkach [www.henkel.com](http://www.henkel.com).

O spoločnosti Henkel Slovensko

Na Slovensku pôsobí Henkel vo všetkých troch strategických oblastiach už od roku 1991 a zároveň je HENKEL SLOVENSKO spol. s r. o. pôsobiskom najväčšej expertnej pobočky Global Business Solutions+ spoločnosti Henkel celosvetovo. Global Business Solutions+ Bratislava ‏(GBS+ Bratislava) patrí od svojho založenia v roku 2006 k dôležitej súčasti spoločnosti Henkel, zabezpečujúcej služby v Európe a globálne vo viac než 30 jazykoch. V súčasnosti zamestnáva viac než 1 600 pracovníkov. HENKEL SLOVENSKO spol. s r. o. predáva viac ako 50 značiek a dnes zamestnáva, spolu s GBS+ Bratislava, viac ako 1 800 zamestnancov. Viac informácií nájdete na stránke [www.henkel.sk](http://www.henkel.sk).

Kontakt

Zuzana Kaňuchová

Riaditeľka korporátnej komunikácie CEE

Telefón: +421 917 160 597

E-mail: [zuzana.kanuchova@henkel.com](mailto:zuzana.kanuchova@henkel.com)